Алада Африкатәи ареспублика аҳақьымцәа иазгәарҭеит COVID-19 аштамм ҿыц еиҳа изныруа
Ачымазара шьҭызкаауа рхыԥхьаӡара иацлар Ботсвана амедусҳәарҭәақәа ҭәыр алшоит.
АҞӘА, абҵара 29 - Sputnik.
Алада Африкатәи ареспублика аҳақьымцәа иазгәарҭеит COVID-19 аштамм ҿыц – омикрон-штамм ақәыԥшцәа еиҳа ишырныруа. Абри атәы аҩуеит агазеҭ Times of Israel.
"20 - 30 шықәса зхыҵуа ақәыԥшцәа абжьаратә чымазара ма ихьанҭаны ирыманы иаҳзааргоит. 65% рҟынӡа алаҵа рымам. Алаҵа змоугьы актәи ахәҭоуп реиҳараҩык ирылоу", - ҳәа лҳәеит Иоханнесбург араион Соуето иатәу ахәшәтәырҭа аинтенсивтә терапиа аҟәша аиҳабы Рудо Матива.
Аҟазауҩ лгәаанагарла дельта-штамм алаҵәараантәи аҭагылазаашьа ҟалар алшоит. Уи азы аинтенсивтә терапиаз аиарақәа азырхиазар ауп ҳәа илшьоит.
Мышқәак раԥхьа аҵарауаа ирҳәеит Ботсванеи Аладатәи Ареспубликеи рҿы акоронавирус штамм ҿыц B.1.1.529 цәырҵит ҳәа. Иара 32 еиҭакра амоуп S-хӡы аҿы.
Агеном SARS-CoV-2 аҿы аҽеиҭакра ари авариант атәымцәеижьҿагылақәа ирнышәоит ҳәа ргәы иаанагоит аҵарауаа.
Аҳәаанырцәтәи АИХқәа ишырыҩуа ала атәылаҿы шәҩык рҟынӡа ари аштамм рымоуп. Иҟоуп изыдбало Гонконг, Израиль, Бельгиа, Чехиа, Германиа, Британиа ду, Италиа, Австралиа, Нидерланды, Австриа. Дара зегьы арҭ атәылақәа рахь иқәгыло хҭысуп.
Агәабзиарахьчараз адунеизегьтәи аиҿкаара имҩаԥнагаз аилатәараҿы иазгәанаҭеит B.1.1.529 шәарҭоуп ҳәа.
Евроеидгыла Африка атылақәак рҟынтә ауаа рыдкылара азин ҟанаҵом.